  Туспуктэм: vk.com (Удмуртская Республика) Майя Бывальцева Уваын 4 номеро шоклаез рос-прос тупатъянэз йылпумъязы. Классъёсын дышетскон 7-тӥ шуркынмонэ кутскоз. Со сярысь Удмуртиысь тӧролэн но кивалтэтлэн пресс-службазы ивортӥз. Лэсьтӥськисьёс юртлэсь инъетсэ юнматӥзы, перекрытиоссэс, ву гумыосты, электроезъёсты, шуныт сётон сӧзнэтэз, вентиялциез воштӥзы. Озьы ик выжъёсты, юртлэсь вылзэ выльдӥзы, выль уноос но ӧсъёс пуктӥзы, кабинетъёсты но коридоръёсты буязы. « Школаысь коридоръёс, кабинетъёс тодманы луонтэм воштӥськизы. Оскисько, дышетон уже вань пыриськисьёс сое дунъялозы » Владимир Гловин, Ува ёрослэн тӧроез Ватсалом, коньывуонэ Каракулиноысь, Орловскойысь но Красногорскысь школаосты рос-прос тупатъянэз йылпумъязы. Та дыре Можгаысь 4 номеро кшолаын, Ярысь школа-интернатын, Алнаышсь Г. Д. Красильников нимо школаын ужъёсты азьланьто. Выльдӥськон «Можернизация школьных систем образования» федерал программая мынэ. Тодэ вайытом, Воткаын выль школа пуктон ужъёсты ар пумозь йылпумъяны малпало. Тегъёс: Ува школаос тупатъянужъёс Удмуртия  